పీఎస్‌బీల్లో 52 శాతానికి పరిమితం చేస్తాం..
- ఆర్థిక తోడ్పాటు.. మరిన్ని అధికారాలు..
- ఆర్థిక మంత్రి అరుణ్‌ జైట్లీ
ముంబయి: పెట్టుబడుల ఉపసంహరణ పేరుతో ఇప్పటికే ప్రభుత్వ రంగ సంస్థల్లో వాటాను ఫలహారంలా విక్రయిస్తున్న కేంద్రం, దేశ ఆర్థిక వ్యవస్థకు మూల స్తంభాలుగా ఉన్న ప్రభుత్వ రంగ బ్యాంకుల్లోనూ (పీఎస్‌బీల్లో) సర్కారు వాటాను తగ్గించుకోవాలని చూస్తోంది. 'ఇండియన్‌ బ్యాంక్‌ అసోసియేషన్‌' 68వ వార్షిక సాధారణ సమావేశంలో పాల్గొన్న కేంద్ర ఆర్థిక మంత్రి అరుణ్‌ జైట్లీ ఆ విషయాన్ని స్వయంగా వెల్లడించారు. పీఎస్‌బీలకు తగిన ఆర్థిక స్వేచ్ఛను కలి గించడంతో పాటు వాటికి నూతన జవసత్వాలను కల్పించేందుకు ప్రభుత్వం తర ఫున అవసరమైన అన్ని మార్పులు తీసుకురావడానికి తాము సిద్ధంగా ఉన్నామని తెలిపారు. పీఎస్‌బీలలో ప్రభుత్వ వాటాను 52 శాతం వరకు తగ్గించడం, మరింత ఆర్థిక తోడ్పాటును అందించడంతో పాటు బ్యాంకింగ్‌ వ్యవస్థకు మరిన్ని అధికారాలను కట్టబెట్టేందుకు తాము కృతనిశ్చయంతో ఉన్నామన్నారు.
రాజకీయ జోక్యం ఉండకూడదు.. దేశంలో సర్కారు బ్యాంకింగ్‌ వ్యవస్థ బలోపేతం కావాలంటే ప్రభుత్వ రంగ బ్యాంకులకు గరిష్ఠంగా స్వాతంత్య్రాన్ని అందించాల్సి అవసరం ఎంతైనా ఉందని బైట్లీ అభిప్రాయపడ్డారు. రాజకీయ జోక్యం లేకుండా దూరంగా ఉంచాలని అన్నారు. రాష్ట్రాల అభివృద్ధి ఎజెండాలో బ్యాంకులను భాగస్వామ్యం కావాల్సిందేనన్న జైట్లీ వాటి పరిపాలన మాత్రం పూర్తిగా బ్యాంకింగ్‌ పరిగణన ధృక్కోణంలోనే ఉండాలని అన్నారు. 'బ్యాంకింగ్‌ బ్యూరో'కు తుది రూపం ఇచ్చేందుకు గాను ప్రభుత్వం అన్ని చర్యలు చేపడుతోందని తెలిపారు.
మీ స్నేహితులకు రికమెండ్ చెయ్యండి